សាកលវិទ្យាល័យភូមិន្ទភ្នំពេញ

សាកលវិទ្យាល័យភូមិន្ទភ្នំពេញ (ហៅកាត់ ជាបារាំង: URPP ឬ​ ហៅកាត់ជាអង់គ្លេស: RUPP)​ គឺជាគ្រឹះស្ថានឧត្តមសិក្សាធំជាងគេនៅកម្ពុជា។​ សាកលវិទ្យាល័យចែកចេញជា មហាវិទ្យាល័យវិទ្យាសាស្ត្រ មហាវិទ្យាល័យសង្គមសាស្ត្រនិងមនុស្សសាស្ត្រ និង វិទ្យាស្ថានភាសាបរទេសIFL។ សាកលវិទ្យាល័យមានសាស្ត្រាចារ្យប្រមាណ២៩៤នាក់ ដែលរួមមាន បណ្ឌិត១៥នាក់ និង​ ម៉ាស្ទ័រ ១៣២នាក់។ បុគ្គលិករដ្ឋបាលសរុបជាង ១៤០នាក់។នៅឆ្នាំ ២០០៧ សាកលវិទ្យាល័យមាននិស្សិតសរុបជាង ៩០០០ នាក់។ ប្រវត្តិ សកលវិទ្យាល័យភូមិន្ទភ្នំពេញត្រួវបានបង្កើតឡើងដំបូងនៅឆ្នាំ១៩៦០ អំឡុងពេលដែលប្រទេសកម្ពុជាមានការរីកចម្រើនយ៉ាងខ្លាំងក្លា ដោយមានឈ្មោះដើមថា សាកលវិទ្យាល័យភូមិន្ទ។ នៅពេលនោះភាសាដែលត្រូវបានគេប្រើប្រាស់ជាភាសាបារាំង។ នៅសម័យសាធារណរដ្ឋខ្មែរ សាកលវិទ្យាល័យបានត្រូវប្តូរឈ្មោះជាសាកលវិទ្យាល័យភ្នំពេញ។ នៅសម័យខ្មែរក្រហម សាកលវិទ្យាល័យនៅទូទាំងប្រទេស​ត្រូវបានបិទទ្វារ ហើយសាស្ត្រាចារ្យទាំងអស់បានក្លាយជាមុខសញ្ញានៃការសម្លាប់របស់ពួកខ្មែរក្រហម។ នៅឆ្នាំ១៩៨១ វិទ្យាស្ថានភាសាបរទេសIFL ត្រូវបានបើកនិងធ្វើការបណ្តុះបណ្តាលសាស្រ្តាចារ្យ​ ភាសារុស៊ី និង​​ ភាសាវៀតណាម។ ក្រោយមកមានការបញ្ចូលគ្នានូវវិទ្យាស្ថាននេះនិងសាលាគរុវិជ្ជាជាន់ខ្ពស់ដើម្បីបង្កើតជាសាកលវិទ្យាល័យភ្នំពេញ ដែលត្រូវប្តួរឈ្មោះមកដូចបច្ចុប្បន្ននៅឆ្នាំ ១៩៩៦។ នៅក្នុងទសវត្សរ៍ចុងក្រោយនេះ សាកលវិទ្យាល័យ បានបែងចែកជា៣គ្រឹះស្ថានគឺ មហាវិទ្យាល័យវិទ្យាសាស្ត្រ មហាវិទ្យាល័យសង្គមសាស្ត្រនិងមនុស្សសាស្ត្រ និង វិទ្យាស្ថានភាសាបរទេសIFL។ នៅឆ្នាំ ២០០១ សាកលវិទ្យាល័យបានបើកការបណ្តុះបណ្តាលថ្នាក់ក្រោយបរិញ្ញាបត្រ។ ដំណើរការ សាកលវិទ្យាល័យត្រូវបានទ្រទ្រង់ដោយរាជរដ្ឋាភិបាលកម្ពុជា ពិសេសគឺក្រសួងអប់រំ​ យុវជន និងកីឡា MOEYS ។ កម្មវិធីសិក្សាត្រូវបានណែនាំនិងទ្រទ្រង់ដោយរាជរដ្ឋាភិបាល។ រដ្ឋឧបត្ថម្ភថ្លៃប្រើប្រាស់ភ្លើងអគ្គីសនី ថ្លៃបំពាក់សំភារៈបរិក្ខារ ដូចជាកុំព្យូទ័រ និង ប្រាក់ខែបុគ្គលិក។ ការសិក្សា សាកលវិទ្យាល័យភូមិន្ទភ្នំពេញបែងចែកចេញជា 5 មហាវិទ្យាល័យ និង 2 វិទ្យាស្ថាន មហាវិទ្យាល័យសង្គមសាស្រ្ត មនុស្សសាស្រ្ត អក្សរសាស្រ្តខ្មែរ ភូមិវិទ្យានិងរៀបចំដែនដី ចិត្តវិទ្យា ប្រវត្តិវិទ្យា ទស្សនវិទ្យា សង្គមកិច្ចវិទ្យា ប្រព័ន្ធផ្សព្វផ្សាយសារគមនាគមន៍ ទេសចរណ៍ ភាសាវិទ្យា គ្រប់គ្រងពាណិជ្ជកម្មអន្តរជាតិ មហាវិទ្យាល័យវិស្វកម្ម វិស្វកម្មជីវសាស្រ្ត វិស្វកម្មបច្ចេកវិទ្យាព័ត៌មាន វិស្វកម្មទូរគមនាគមន៍ និងអេឡិចត្រូនិច វិស្វកម្ម និងបច្ចេកវិទ្យាចំណីអាហារ វិស្វកម្មវិទ្យាសាស្រ្តទិន្នន័យ វិស្វកម្មបរិស្ថាន វិស្វកម្មប្រព័ន្ធស្វ័យប្រវត្តិកម្ម និងខ្សែសង្វាក់ផ្គត់ផ្គង់ មហាវិទ្យាល័យវិទ្យាសាស្ត្រ គណិតវិទ្យា រូបវិទ្យា ជីវវិទ្យា គីមី បរិស្ថាន ព័ត៌មានវិទ្យា មហាវិទ្យាល័យសិក្សាអភិវឌ្ឍន៍ អភិវឌ្ឍន៍សេដ្ឋកិច្ច អភិវឌ្ឍន៍សហគមន៍ គ្រប់គ្រង និងអភិវឌ្ឍន៍ធនធានធម្មជាតិ នគរូបនីយកម្ម និងអភិវឌ្ឍន៍ក្រុងដោយចីរភាព មហាវិទ្យាល័យអប់រំ អប់រំពេញមួយជីវិត សិក្សាអប់រំ គ្រប់គ្រង និងអភិវឌ្ឍន៍ឧត្តមសិក្សា វិទ្យាស្ថានសិក្សាអន្តរជាតិ និងគោលនយោបាយសាធារណៈ ទំនាក់ទំនងអន្តរជាតិ សេដ្ឋកិច្ចអន្តរជាតិ វិទ្យាសាស្រ្តនយោបាយ និងរដ្ឋបាលសាធារណៈ វិទ្យាស្ថានភាសាបរទេស ដេប៉ាតឺម៉ង់ភាសាអង់គ្លេស ដេប៉ាតឺម៉ង់ភាសាបារាំង ដេប៉ាតឺម៉ង់ជប៉ុន ដេប៉ាតឺម៉ង់ភាសាកូរ៉េ ដេប៉ាតឺម៉ង់ភាសាចិន ដេប៉ាតឺម៉ង់ភាសាថៃ សូមមើលផងដែរ គ្រឹះស្ថានឧត្តមសិក្សានៅកម្ពុជា គេហទំព័រ គេហទំព័រផ្លូវការ